Авиолет
Авиолет је била чартер авио-компанија са седиштем у Београду, Србија. Авиолет је био део Ер Србије, и користио је њену ИКАО и ИАТА ознаку. У својој последњој години пословања имао је флоту од 3 авиона Боинг 737-300 наслеђених од ЈАТ Ервејза. Обзиром на чињеницу да су први од ових авиона достављени још 1985. године, Авиолет бренд угашен је у фебруару 2021. године, када је Ер Србија донела одлуку да повуче из употребе и последње авионе овог типа, услед техничке застарелости. Од лета 2021. године, чартер саобраћај обавља се на авионима главне флоте Ер Србије. Најстарији авион из Авиолет флоте, са регистарском ознаком YU-AND, након повлачења из саобраћаја дониран је Музеју ваздухопловства.

Дестинације 
До маја 2019. године, Авиолет је летео на следећим дестинацијама (као сезонски чартер):

Србија

 Аеродром Никола Тесла Београд

Босна и Херцеговина

 Аеродром Бања Лука

Египат

 Аеродром Хургада
 Аеродром Шарм ел Шеик

Грчка

 Аеродром Елефтериос Венизелос Атина
 Аеродром Ханија
 Аеродром Крф
 Аеродром Ираклион
 Аеродром Карпатос
 Аеродром Кефалонија
 Аеродром Кос
 Аеродром Превеза
 Аеродром Родос
 Аеродром Самос
 Аеродром Санторини
 Аеродром Скијатос
 Аеродром Закинтос

Италија

 Аеродром Алгеро
 Аеродром Катанија
 Аеродром Ламеција Терме
 Аеродром Палермо

Шпанија

 Аеродром Палма де Мајорка

Тунис

 Аеродром Енфида—Хамамет

Турска

 Аеродром Анталија
 Аеродром Даламан
 Аеродром Милас—Бодрум

Флота 
По подацима од јуна 2019. године, флота Авиолета се састојала од три Боинга 737-300.

Референце

Спољашње везе 
 Сајт од Aviolet (на енглеском језику)
 Фотографије из Aviolet на airliners.net

Авио-превозници у Србији
Предузећа из Београда
Српски брендови